CELEX: 32009R0966
Language: bg
Date: 2009-10-15 00:00:00
Title: Регламент (ЕО) № 966/2009 на Комисията от 15 октомври 2009 година за изменение на Регламент (ЕО) № 657/2008 за определяне на подробни правила за прилагане на Регламент (ЕО) № 1234/2007 на Съвета по отношение на отпускането на помощ от Общността за доставяне на мляко и някои млечни продукти на учениците в учебните заведения

16.10.2009   
            
            
               BG
            
            
               Официален вестник на Европейския съюз
            
            
               L 271/10
            
         
      РЕГЛАМЕНТ (ЕО) № 966/2009 НА КОМИСИЯТА
   
   от 15 октомври 2009 година
   за изменение на Регламент (ЕО) № 657/2008 за определяне на подробни правила за прилагане на Регламент (ЕО) № 1234/2007 на Съвета по отношение на отпускането на помощ от Общността за доставяне на мляко и някои млечни продукти на учениците в учебните заведения
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 102 във връзка с член 4 от него,
   като има предвид, че:
   
               (1)
            
            
               Опитът показва, че някои продукти, понастоящем включени в приложение I към Регламент (ЕО) № 657/2008 на Комисията (2), не са достъпни на пазара в няколко държави-членки.
            
         
               (2)
            
            
               С оглед предоставяне на разположение на държавите-членки на по-широка гама допустими за подпомагане продукти, списъкът на последните следва да бъде разширен. Поради факта, че разширяването на списъка с допустими за подпомагане продукти не води до изменение на параметрите за определяне на равнището на подпомагане, това равнище за продуктите в категория II следва да остане същото.
            
         
               (3)
            
            
               Опитът също така показа, че определенията за сирене и подсладители не са изчерпателни; тези определения следователно е необходимо да бъдат променени.
            
         
               (4)
            
            
               Поради това Регламент (ЕО) № 657/2008 следва да бъде съответно изменен.
            
         
               (5)
            
            
               Управителният комитет за общата организация на селскостопанските пазари не е представил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 657/2008 се заменя с текста от приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 октомври 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 183, 11.7.2008 г., стр. 17.
   
      ПРИЛОЖЕНИЕ
      
         
            „ПРИЛОЖЕНИЕ I
            
               СПИСЪК НА ПРОДУКТИТЕ, ДОПУСТИМИ ЗА ПОДПОМАГАНЕ ОТ ОБЩНОСТТА
            
            
               Категория I
            
            
                        а)
                     
                     
                        топлинно обработено мляко (1);
                     
                  
                        б)
                     
                     
                        топлинно обработено мляко с шоколад, с добавен плодов сок (2) или ароматизирано, съдържащо поне 90 % в тегловно съдържание мляко, посочено в буква а), и съдържащо не повече от 7 % добавена захар (3) и/или мед;
                     
                  
                        в)
                     
                     
                        ферментирали млечни продукти с добавен или не плодов сок (2), ароматизирани или не, съдържащи поне 90 % в тегловно съдържание мляко, посочено в буква а), и съдържащи не повече от 7 % добавена захар (3) и/или мед.
                     
                  
               Категория II
            
            Ароматизирани и неароматизирани ферментирали или неферментирали млечни продукти с плодове (4), съдържащи поне 75 % в тегловно съдържание мляко, посочено в категория I, буква а), и съдържащи не повече от 7 % добавена захар (5) и/или мед.
            
               Категория III
            
            Пресни и топени сирена, съдържащи максимум 10 % немлечни съставки (6).
            
               Категория IV
            
            Сирена „Grana Padano“ и „Parmigiano Reggiano“.
            
               Категория V
            
            Сирена, съдържащи максимум 10 % немлечни съставки и непопадащи в категории III и IV (6).
         
      
      
         (1)  Включително млечни продукти без лактоза.
      
         (2)  Плодовите сокове следва да се добавят в съответствие с Директива 2001/112/ЕО на Съвета от 20 декември 2001 г. относно соковете от плодове и някои сходни продукти, предназначени за консумация от човека.
      
         (3)  За целите на тази категория „захар“ означава продуктите, попадащи под кодове по КН 1701 и 1702. При обхванатите от тази категория продукти подсладителите се използват в съответствие с Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни.
      
         (4)  За целите на тази категория млечните продукти с плодове винаги съдържат плодове, месо на плода, плодово пюре или плодов сок. За целите на тази категория „плодове“ означава продуктите, изброени в глава 8 от Комбинираната номенклатура. Плодовите сокове, месото на плода и плодовото пюре следва да се добавят в съответствие с Директива 2001/112/ЕО на Съвета от 20 декември 2001 г. относно соковете от плодове и някои сходни продукти, предназначени за консумация от човека.
      
         (5)  За целите на тази категория „захар“ означава продуктите с кодове по КН 1701 и 1702. Захарта, добавена в плодовете, се взема предвид в максимално допустимата стойност от 7 % добавена захар. При обхванатите от тази категория продукти подсладителите се използват в съответствие с Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни.
      
         (6)  Обхванатите от тази категория продукти са в съответствие с изискванията от точка II от приложение XII към Регламент (ЕО) № 1234/2007.